**ΤΙ ΠΡΕΠΕΙ ΝΑ ΓΝΩΡΙΖΟΥΜΕ ΓΙΑ ΤΗΝ ΥΠΟΒΟΛΗ ΤΩΝ ΑΙΤΗΣΕΩΝ**

1. Καμία αίτηση δεν γίνεται δεκτή χωρίς την αποστολή των **απαραίτητων δικαιολογητικών, τα οποία υποβάλλονται** μαζί με την ηλεκτρονική αίτηση εγγραφής.
2. Με την κατάθεση της αίτησης θα θεωρηθεί ότι έχετε διαβάσει και συμφωνείτε με τον **κανονισμό λειτουργίας** του Εργαστηρίου Μουσικής Εκπαίδευσης.
3. Μπορείτε να διαβάσετε τον κανονισμό λειτουργίας στο τέλος της ανακοίνωσης.
4. **Οι παλαιοί/παλαιές μας μαθητές/μαθήτριες που θέλουν να αλλάξουν αντικείμενο** ή να παρακολουθήσουν και άλλο, **καινούριο όμως αντικείμενο,** συμπληρώνουν αίτηση «νέου μαθητή/μαθήτριας» για το αντικείμενο αυτό, όμως δεν χρειάζεται να προσκομίσουν δικαιολογητικά. Αρκεί η δήλωση του νόμου 105.
5. Οι μαθητές/μαθήτριες που θα **παρακολουθήσουν παραπάνω από ένα αντικείμενα**, συμπληρώνουν τόσες αιτήσεις, όσες και τα αντικείμενα που θα παρακολουθήσουν.
6. Οι νέοι/ νέες μας μαθητές/μαθήτριες που εγγράφονται στο Εργαστήριο Μουσικής Εκπαίδευσης **πρώτη φορά**, αλλά **δεν είναι αρχάριοι,** διότι έχουν παρακολουθήσει μαθήματα αλλού τα προηγούμενα χρόνια, παρακαλούνται να το δηλώσουν κατά τη διάρκεια των εγγραφών. Είναι πιθανόν να χρειαστεί να παρουσιάσουν στον/στην ειδικό/ειδική καθηγητή/καθηγήτρια δείγμα δουλειάς τους, προκειμένου να παρακολουθήσουν κάποιο τμήμα ανάλογα με το επίπεδό τους.

7. Οι μαθητές/μαθήτριες, ανάλογα με την ηλικία τους μπορούν να επιλέξουν κάποιο ή κάποια από τα μαθήματα που αναφέρονται παραπάνω. Μπορούν, δε, να επιλέξουν **μόνο ένα** **από τα όργανα υψηλής ζήτησης** (πιάνο, κιθάρα).

8. Δεν παραδίδονται μαθήματα εγχόρδων ή παραδοσιακής μουσικής.

9. Οι μέρες και ώρες των **ομαδικών μαθημάτων** αναφέρονται στην αίτηση.